ஜுலை 6 - ஆண்டுதோறும் இந்தத் தேதியில்... அதுநாள் வரை பார்த்த கிரிக்கெட் போட்டிகள் எல்லாம் கொசுவர்த்திச் சுருள் போல நினைவுக்கு வரும். கூடவே அப்போட்டிகளைப் பார்த்த இடங்களும், உடனிருந்த மனிதர்களும்! (காதலும் காதலிகளும் கூட). சிலசமயம் ஏதோவொன்றை தொலைத்துவிட்ட எண்ணம் உள்ளே துருத்தியபடி நிற்கும். திரும்பிக் கிடைக்காதே என்ற ஏக்கப் பெருமூச்சும் வெளியாகும்! நாஸ்டால்ஜியா எண்ணங்களின் பலன் அது. இவை அத்தனைக்கும் காரணம் தோனி. ஜூலை 7 அவரின் பிறந்தநாள்! அதற்கு முன்தினம் அவரைப் பற்றி குறைந்தபட்சம் சின்ன ஸ்டேட்டஸ் போடவாவது கடந்தகாலத்துக்கு நடைபயில்வோம்தானே! அப்போது உங்களையும் மண்வாசம்போல இந்த எண்ணங்கள் கிளர்ந்தெழுந்து சூழும்தானே! வெல், நீங்கள் நம் கட்சி!